Page:Scottish minstrel (4).pdf/13

 35

LOW DOWN IN THE BROOM.

Words by JAMES CARNEGIE. Air—“ Major Graham's Strathspey

Key-note C.

My daddie is a cankert carle

He’ll no twine wi’ his gear ;

My minnie she’s a scauldin’ wife,

Hands a’ the house asteer.

But let them say, or let them do.

It’s a’ ane to me,

For he’s low doun, he’s in the broom.

That’s waiting on me :

Waiting on me, my love,

He’s waiting on me :

For he’s low doun, he’s in the broom,

That’s waiting on me.

My auntie Kate sits at her wheel,

And sair she lightlies me ;

But weel ken I it’s a’ envy,

For ne’er a joe has she.

But let them say, &c.

My cousin Bess was sair beguiled

Wi’ Johnny o’ the Glen ;

And aye sinsyne she cries, beware

O’ fause deluding men.

But let them say, &c.

Gleed Sandy he cam wast yestreen,

And speer’d when I saw Pate ;

And aye sinsyne the neebors round

They jeer me air and late.

But let them say, &c.

MY LOVE IS LIKE THE RED, RED ROSE.

Words by Burns. Air—“ Major Grahams Strathspey"

0 my love’s like the red, red rose

That’s newly sprung in June :

O my love’s like the melody

That’s sweetly play’d in tune.

As fair art thou, my bonnie lass,

So deep in love am I,

And I will love thee still, my dear,

Tho’ a’ the seas gang dry.